JohanHeinsen/ENO huggingface dataset:
Den Vest-Sjællandske Avis, 1837-11-14
Under 24de October er udkommen en Anordning angaaende Kjøbstædernes occonomiske Bestyrelse, Kjøbenhavn dog Derfra undtagen. Da den er for udførlig til at optages fuldstændigt i nærværende Avis, men saa overordentligt vigtig for de danske Kjøbstæders tilkommende Forfatning, at den bør kjendes af enhver Jndvaaner i dem, ville vi efter andre Blades Exempel give et Udtog af dens vigtigste Bestemmelser. § 1. Enhver Kjøbstad med alle de til samme hørende Grunde udenfor selve Kjøbstadens Grændser vil fremdeles, som hidtil, udgjøre en særskilt Commune, hvis oeconomiske Bestyrelse med Undtagelse af de Gjenstande, hvorfor en anden særlig Bestemmelse er truffen, tilkommer den af Os beskikkede Magistrat, eller hvor ingen saadan er Byfogden, i Forening med dens eligerede Borgere, under Tilsyn af Amtmanden og Vort Cancellies Overbestyrelse. Dog ere Vi sindede for de af de mere betydende Kjøbstæder, hvor det efter indhentet Oplysning maa ansees tjenligt, at bevilge, at een eller to Mænd, dog paa Vor allerhøieste Approbation, af Borgerrepræsentanterne maae udvælges til som Raadmænd at tage Sæde i Magistraten tilligemed de af Os beskikkede Øvrighedspersoner. Disse Raadmænd, der ikke nyde nogen Embedsindtægt, kunne alene vælges blandt Borgerrepræsentanterne selv eller blandt de Mænd, som have de Egenskaber, der udkræves for at være valgbar som Borgerrepræsentant; og de udnævnes kun paa 8 Aar, men kunne dog ved Fratrædelsen vælges paany.
Den Vest-Sjællandske Avis, 1837-11-14
Forsaavidt noget Landdistrict er henlagt til en Kjøbstædkirke, eller og Kjøbstadens Jurisdiction og Politie er blevet udvidet udenfor selve Kjøbstadgrunden, vedbliver den særegne Forbindelse med Kjøbstaden, som deraf har sin Oprindelse, saaledes som den hidtil er anordnet, men uden at Landdistrictet iøvrigt bliver at indbefatte under Kjøbstad-Communen. – § 2. De ovennævnte Borgerrepræsentanters Tal skal ved de særskilte Regulativer, som til Udførelse og nærmere Bestemmelse af denne Vor Anordning ville være fornødne for de enkelte Byer, i enhver Kjøbstad bestemmes saaledes, som dens Størrelse og øvrige Forhold fordre, og derved Hensyn tages saavel til det hidtilværende Tal som til de forøgede Forretninger og den forøgede Betydning, som der ved denne Anordning tillægges dem. Tallet bør i ingen Kjøbstad være under 5, men heller ikke i nogen over 18. - 9 3.
Den Vest-Sjællandske Avis, 1837-11-14
Gjennemseilingen af Siellands Rif maa for Lodserne, som ere ansatte paa Gibben, være yderst farlig, idet forrige Aar to Lodser derved satte Livet til, og atter i Aar i August Maaned tvende andre, og nu nylig, i October Maaned, har tvende Lodser sammestedsfra været i yderste Livsfare, da deres Baad, paa 20 Tdr., i stormfuldt Veir blev seilet under af en Galease. Da der ingen Havn er, og Baadene, maae slæbes paa Land, saa kan disse stakkels Mennesker kun have smaae aabne Kragejoller (Aarh. Av.)
Den Vest-Sjællandske Avis, 1837-11-14
Stormen om Natten mellem den 1ste og 2den ds. har beskadiget flere Bygninger paa Falster. Paa Gaarden Christiansminde er saaledes en heel Staldbygning blæst omkuld, hvorved 3 Køer, en Tyr og 16 Faar bleve dræbte. Stormen var om Aftenen saa heftig, at Størstedelen af det med Posten ankomne Postgods ikke kunde overføres til Sudbye førend den 2den om Morgenen, og kun Postføreren med en Deel af Godset lykkedes det at naae Lolland med megen Anskrængelse og ikke uden Fare. (Hemp. Av.) Odense den 10de November. Jfølge Privatberetning skal ogsaa følgende Ulykkestilfælde have tildraget sig i en af de sidste Storme. Skipper Asmussen af Flensbor var paa sin Reise fra Kbhavn, til Hjemstedet gaaet i Land til Vordingborg i sin Baad, tilligemed 2 Mand og en Passageer, for at hente Proviant; da han vendte tilbage til Fartøiet, kantrede Baaden, de 2 Mand og Passageren druknede; men Skipperen frelstes, efterat han i 5 Timer, med den største Anstrængelse, havde holdt sig fast i den lantrede Baad. (O. Th. Av.,J Aarhuus Avis Nr. 200 læses som Jndsendt Følgende: "Om den saakaldte Kjæmpekaal. Jkke fordi Jndsenderen troede de offentlige Blades Fortællinger om denne Kaalart, men fordi han antog, at den som Foderplante kunde fortjene Opmærksomhed, forskrev han fra en af vore bekjendte Handelsgartnere noget Frø af denne Plante, for at anstille et Forsøg dermed. Frøet blev saaet i god Haugejord, saa tidlig i afvigte Foraar som Jorden dertil var beqvem, og efter at Planterne havde skiftet Blade og vare 3 a 4 Tommer høie, bleve de udsatte i meget god Jord, og have, hver især, flere Alens Plads at voxe paa: desuagtet men ere de endnu ikke større end vore almin lige Grønkaal. – Køer og Faar synes ikke at foretrække denne Kaalart for vore bekjendte Kaal, og da den, som sagt, kun opnaaer samme Størrelse, som disse, fortjener den som Foderplante ingenlunde Roes. - Bladen ligne noget den almindelige Hvidkaal, men synes ikke som disse at ville lukke sig. Til Huusholdningsbrug fortjener denne Kaal ligesaalidet at anbefales, da Bladene ere grove og ikke saa gode som de simpleste Arter af Grønkaalen. – Disse Linier, der ere grundede i Sandhed og min Erfaring, om denne saakaldte Kjæmpekaal, har jeg anseet nyttigt at lade komme til offentlig Kundskab. – Den 19de i October 1837. 13."
Den Vest-Sjællandske Avis, 1837-11-14
Da vi i Nr. 167 og 173 fra andre Blade have lers, at at naar meddeelt Artikler om Kyholm, maae vi for Fuldstændigheds Skyld bemærke, at Hr. Provst Svitzer, Sognepræst i Nykjøbing paa Falster, der indtil Begyndelsen af Aaret 1836 var Provst paa Samsø og Sognepræst til Koldby Menighed sammesteds, i den i Nr. 173 indrykkede Artikel har troet at finde en Anke over sin derværende Embedsførelse og derfor i Kjøbenhavnsposten Nr. 309 meddeelt nogle Oplysninger om Gudstjenestens Afholdelse paa Kyholm. Vi uddrage deraf Følgende: "Jndtil min Afreise fra Samsø i Mai Maaned 1836 var, saavidt mig bekjendt, Kyholm i geistlig Henseende ikke definitivt henlagt under noget Sogn, men Beboerne henvendte sig, for saavidt deikke kunde oppebie den Gudstjeneste, som holdtes paa Øen, angaaende de nødvendige ministerielle Forretninger snart til et, snart til et andet af de nærmeste Sogne paa Samsø. J en Betænkning, angaaende hvorvidt det under en Qvarantaine kunde tillades Qvarantainemesteren paa Establissementet at forrette
Den Vest-Sjællandske Avis, 1837-11-14
Jordspaakastelse, som af H. H. Biskoppen over Aarhuus Stift strax efter Establissementets Oprettelse blev mig affordret, undlod jeg ikke, uforbeholdent at udtale min Formening om Hensigsmæssigheden og Vigtigheden af, at en Præst blev ansat paa Kyholm, og at indstille denne Sag til mine Foresattes nærmere Prøvelse; da dette imidlertid ikke ledte til andet Resultat, end at den omspurgte Tilladelse meddeeltes Quarantainemesteren, saa tilbød den residerende Capellan for Besser og Onsberg, Hr. Pastor Brorson, og jeg os, uden Godtgjørelse vexelviis een Gang om Maaneden paa en Søgnedag, at holde Gudstjeneste paa Kyholm. Paa Grund af dette Tilbud blev Capellet sammesteds indrettet, og fra Begyndelsen af Aaret 1833 indtil min Forflyttelse i Mai f. A., opfyldte min Collega og jeg vor frivillige Forpligtelse, for saavidt som Establissementets Afspærring, naar der var smittede Skibe, ikke nu og da gjorde en temporair Standsning deri. At vi kun een Gang om Maaneden holdt Gudstjeneste paa Kyholm, var en Følge saavel af vor Afstand derfra, (jeg boede saaledes 2 Miil fra Establissementet), som ogsaa af Hensyn tilde Embeder, vi begge beklædte, der Jntet burde lide ved en frivillig Forpligtelse udenfor vor egentlige Embedskreds, i hvor vigtig hiin end maatte forekomme os, og i hvor kjær dens Opfyldelse end blev os, formedelst den umiskjendelige Velvillie og Erkjendtlighed, hvormed hvor Assistance i denne Henseende modtoges af Øens Beboere, af samme Grund var heller ingen vis Dag i Maaneden bestemt til denne Gudstjeneste, men den fastsattes hver enkelt Gang efter Beboernes og den fungerende Præsts Leilighed."
Den Vest-Sjællandske Avis, 1837-11-14
Befordringer. Under det Slesvig-Holsteen-Lauenborgske Cancellie: Den 31te October har Hs. Majestæt allernaadigst udnævnt den hidtil værende Diaconus i Jtzehoe, Adolf Henrik Burchard til Sognepræst i Helliggenhaven. Under samme Dato er allerhøiest blevet tildeelt Candidaterne i Lovkyndigheden, Carl TheodoWith, Alexander Schmidt, Georg Ernst Alphons v. Gusmann og Daniel Johannes Aye Bestallinger som Underrets-Advocater i Hertugdømmerne Slesvig, Holsteen og Lauenborg, og Candidaterne i Lovkyndighed Johan Martin Henrik Burmester, August Frederik Struve, ligesom ogsaa Procurator FrederiVilhelm Theodor Eggers i Altona Bestallinger som Underrets Advocater i Hertugdømmene Slesvig og Holsteen.
Den Vest-Sjællandske Avis, 1837-11-14
Døde. Bogbinder P. M. Simonsen, 29 Aar, i Ribe; Selveiergaardm. A. Rasmussen af Skovshøirup, 71 Aar; Mad. M. Wennemoes, 80 Aar, i Aarhuus; Besidder af Baroniet Rosendahl i Norge, C. H. H. Rosencrone, 69 A., i Kjøbenhavn.
Den Vest-Sjællandske Avis, 1837-11-14
Beltpssage. Fra den 9de til 12te November. Til Fyen. Handelsf. Scheuermann, Strømpeh. Flee, Frue Bierfreundt; Cand. Theol. Krohn og Bendz; Jfr. Grøening; Skipper Schwennesen; Frøken Gottlieb; Preussisk Legat. Secr. Schleinitz; Pastorerne Heiberg og Engelbreth; pract. Læge Ortmann med Kone og Søster; Frøken Kühle; Jfr. Møller: Exam. Jur. Olarius. Til Sielland: Kapt. Braun med Familie; Lieutn. Juul, Stud. pharm. Brummer; Stud. Theol. Andersen.
Den Vest-Sjællandske Avis, 1837-11-14
Corsøer Skibsliste. Fra den 5te til 11te November.
Den Vest-Sjællandske Avis, 1837-11-14
Jndgaaede: P. Hansen af Kjerteminde, fra Kjerteminde, med Skomagerarbeide; J. Jacobsen, af ditto, fra dito, med dito og Hattemagerarbeide; R. Knudsen, af ditto, fra dito, med Bødker- og Dreierarbeide; N. Petersen, af Flensborg, fra Flensborg, med Stykgods; O. Kruuse, af Corsøer, fra Lybek, med Stykgods; H. Pedersen, af Marstal, fra Nor Udgaaede: D. N. Melchertsen af Steinberghoff, til Kjøbenhavn, med Kornvare; M. Randte af Corsøer, til Lübeck, med dito; R. Knudsen af Kjerteminde, til Kjerteminde, med Bødker- og Dreierarbeide.
Den Vest-Sjællandske Avis, 1837-11-14
AVERTISSEMENTS. Mandagen den 20de dennes, Formiddag Kl. 11, bliver paa Slagelse Raadstue afholdet offentlig Auction over Bortfæstningen paa en Fæsters Livstid af den Slagelse Kjøbstad, som Commune, tilhørende Vognmandslod Nr. 4, der ved Kjøbmand H. A. Schous Enkes Død er bleven fæsteledig. Conditionerne for denne Auction ligge fra den 14de dennes til Eftersyn paa mit Comptoir. Slagelse den 10de November 1837. Sylow.
Den Vest-Sjællandske Avis, 1837-11-14
Løverdagen den 23de November 1831, om Eftermiddagen Kl. 3, bliver paa Raadstuen i Ringsted afholdt Licitation over en Skolebygnings Opførelse i Allindelille i Haraldsted, Sogn, efter Conditioner, som tilligemed Tegning og Overslag ligger til Eftersyn paa Hr. Kammerraad og Universitetsforvalter Gruners Contoir i Ringsted. Ringsted den 11te November 1837. Harhoff.
Den Vest-Sjællandske Avis, 1837-11-14
En confirmeret Dreng kan blive antaget i Blikkenslager, Lære hos M. Meyer, Blikkenslager i Sorøe.
Den Vest-Sjællandske Avis, 1837-11-14
Jdet jeg herved tillader mig at bekjendtgjøre, at jeg er forsynet med Kaskjetter i de moderneste Facons, som ogsaa at jeg modtager Bestillinger paa nye, samt gamle Kaskjetter til Reparation og til at vendes, nærer jeg det Haab, i dette Fag at vinde den samme Tillid hos Publikum, som jeg troer at have vundet ved mit Haararbeide, paa hvilket jeg ogsaa vedbliver at modtage Bestillinger. Slagelse den 6te November 1837. Julie Lissner.
Den Vest-Sjællandske Avis, 1837-11-14
At jeg Undertegnede har etableret mig her i Byen som Børstenbinder, tillader jeg mig herved at bekjendtgjøre for Enhver der vil forunde mig deres Søgning. – Tillige forfærdiger jeg chemiske Fyrtøier, som faaes til billig Priis. Slagelse den 10de November 1837. Ursin, boende hos Hr. Malermester Neuhausen.
Den Vest-Sjællandske Avis, 1837-11-14
Hos en Embedsmands Enke her i Slagelse kan 3de Skoledisciple enten strax eller til 1ste December erholde Kost og Lø gie. Bogtrykker Magnus anviser.
Den Vest-Sjællandske Avis, 1837-11-14
Det i Slagelse oprettede Filial-Selskab for Trykkefrihedens rette Brug afholder førstkommende Onsdag den 15de November, Eftermiddag Kl. 5, en Generalforsamling, hvorved tillige nye Medlemmer blive at indvotere. Paa dette Blad, der udgaaer fire Gange ugentlig, modtages Subscription paa alle kongelige Postcontoirer i Danmark og Hertugdømmen; Prisen er, alle Omkostninger iberegnede, 1 Rbd. 2 Mk. 7 1/2 s. Qvartalet.
Den Vest-Sjællandske Avis, 1837-11-16
23de Aarg.
Den Vest-Sjællandske Avis, 1837-11-16
Den Vest-Sjællandske Avis. den 16. November. Torsdagen No. 183. Redigeret, trykt og udgivet Peter Magnus i Slagelse. Med Kongelig allernaadigst Tilladelse, at forsendes med Brevposten i Danmark og Hertugdømmene.
Den Vest-Sjællandske Avis, 1837-11-16
Udenlandske Efterretninger. Spanien. Der kan ikke længere tvivles om, at D. Carlos er vendt tilbage til de nordlige Provindser. Han har udstedt en Proclamation, hvori dette Tilbagetog af hans stedse seierrige Tropper fremstilles som temporairt og nødvendigt for at tage Forholdsregler, til at gjøre Ende paa den revolutionaire Usurpation. Endvidere bekjendtgjøres, at Don Carlos har overtaget Overbefalingen over sin Hær, og at Zariategui er udnævnt til Chef for Generalstaben istedetfor den afsatte Moreno. Flere i Bayonne indtrufne Breve fra Durango skildre Carlisternes Tilstand med de mørkeste Farver. General Espartero stod i Logrono, Lorenzo i Vittoria; man tilskriver ham den Hensigt at befæste Linien fra Valcarlos til Pamplona. Jnfanten Don Sebastian har forladt Penacerrada og er ankommen til los Arcos. – Jfølge Efterretninger fra Madrid af 29de October har Regjeringen, for at forebygge de Exalteredes Forsøg, der have truet med en Opstand ved Cortesforsamlingens Aabning, sendt Espartero en Befaling til at sende 4000 Md. til Madrid for at forstærke Garnisonen der.
Den Vest-Sjællandske Avis, 1837-11-16
Portugal. Das Antas er kommen til Lissabon fra Oporto, og et nyt Ministerium er brag istand, bestaaende af følgende Medlemmer: Sa da Bandeira, Premierminister og Udenrigsminister; Bom sin, Søminister; Cæsar Vasconcellos (das Antas) Krigsminister. De tre forrige Ministre Oliveira, Sanches og Campos vedblive. Das Antas, SaBomsin og Vizconde Reguengo ere den 29de Octbr., Dronningens Fødselsdag, blevne meget naadigt modtagne af hende. - Remechidos Miguelitiske Bander, forstærkede ved Tropper af Saldanhas opløste Hær, gaae angrebsviis frem i Algarve.
Den Vest-Sjællandske Avis, 1837-11-16
Frankrig. Man kjender nu Resultaterne af 321 Valg; af disse skulle 243 være Ministerielle og 81 høre til Oppositionen af alle Farver. Af hele Tallet ere omtrent 80 Nyvalgte, de øvrige vare allerede Medlemmer af det forrige Kammer. Til de bekjendteste Mænd iblandt de Valgte høre. Ministrene Lacave=Laplagne, Salvandy og Rosamel; Thiers, Dupin, Sauget, Vaude og de Laborde; Generalerne Bugeand, Schneider og Schramm; de Doctrinaire Guizot, Royer-Collard, Janvier, Remusat, Vatout og Dubois; den forhenværende Politiepræfect Gisquet.
Den Vest-Sjællandske Avis, 1837-11-16
Af Oppositionsmændene bemærkes Garnier-Pages, Cormenin, Dupont de l'Eure, Herbette, Arago, Jsambert. – Lafitte er ogsaa falden igjennem ved Valgene i St. Germain, Arras og Bayonne, han har erklæret, at han ikke længere har Noget at forlange af de Franske Vælgere (je nai plus rien, demander à la France electorale). Jmidlertid mener man, at han dog maaskee lader sig bevæge til at træde ind i Kammeret, hvis han bliver valgt; nogle nye Valg skulle nemlig foregaae, da adskillige Deputerede ere valgte paa flere Steder. – Valgene ere ellers gaaede roligt af; kun i Nevers gav en Advocat Præfecten i Niøvre Departement, der beskyldte ham for at fare med Løgn, et Øresigen. Endnu samme Dag blev en Duel berammet; men da begge Modstandere havde indfundet sig, traadte Biskoppen, af Nevers imellem og søgte at forsone dem; dette lykkedes ham ikke, og Tvekampen skulde finde Sted Dagen efter, men dens Resultat er ikke bekjendt. England. Da Dronningen den 4de November om Eftermiddagen Kl. 3 kjørte i en aaben Vogn igjennem Birdtage-Walk i St. James til Buckingham Paladset, sprang en velklædt Mand ved Siden af Vognen, løftede Haanden truende i Veiret, udstødte Fornærmelser og Forbaandelser imod Dronningen og truede med at støde hende og hendes Moder fra Thronen. Derpaa løb han bort, Dronningen kjørte hurtigt fremad og lod ikke til at være forskrækket. Dagen efter blev Manden arresteret; han hedder John Good, har før været Capitain ved et Husar=Regiment og er omtrent 40 Aar gammel. Han har en Stierne paa Brystet og erklærede, at han var den retmæssige Konge i England og vilde rive Dronningen i Stykker. Efter stærk Modstand blev han arresteret og forhørt i Whitehall, hvorpaa han blev bragt i Fængsel i Westminster. Han er uden Tvivl afsindig, da han erklærer sig for Kong Johan II.; dog bemærkes, at man i to Maaneder, siden han forlod det Militære, ingen Spor til Afsindighed hos ham har bemærket, undtagen at han stedse har Stjerne. Det lader ikke til, at han mangler Penge.
Den Vest-Sjællandske Avis, 1837-11-16
Tydskland. Jfølge Efterretninger fra Mun chen har Fyrsten at Oettingen Wallerstein, Baiersk Statsminister for det Jndre, den 5te November faaet sin Afsked, som det hedder i naadige Udtryk, og tillige Permission til 1ste Marts 1838, man siger, at han vil reise til Salzburg, hvor han har Slægtninge. Hans Forretninger ere indtil videre overdragne, til Statsraad v. Abel, der tidligere har været Medlem af det Græske Regentskab.
Den Vest-Sjællandske Avis, 1837-11-16
Sverrig. Kongen og Dronningen ankom den 2den November til Stokholm, hvor Kongen strax opløste den Regjering, der var indsat for hans Fraværelse. - De i Statstidningen meddeelte Beretninger og Høstens Udfald i flere Dele af Sverrig ere lidet trøstelige. Fra Christiansstads, Malmøhuus, Kroneberg, Jønkopings, Hallands samt Gotheborg og Baghuus Lehn berettes Kornhøsten at have været under det Middelmaadige, ja tildeels næsten reen Misvæxt. J Calmar Lehn er det noget bedre. Og saa Kartoffelhøsten har kun været maadelig, især i Jønkopings og Gotheborgs Lehn.
Den Vest-Sjællandske Avis, 1837-11-16
Grækenland. Det i Nr. 180 omtalte Rygte, at Hr. v. Rudhart havde faaet sin Afsked, gjendrives nu fra München med stor Bestemthed. Efterat alle diplomatiske Stridigheder ere bilagte, vil han vedblive at hellige sine Kræfter til Grækenlands Opblomstring.
Den Vest-Sjællandske Avis, 1837-11-16
China. Fra dette Land har man Efterretninger indtil 31te Mai. Regjeringen i China havde befalet. nogle Engelske Kjøbmænd at begive sig til Macao; men hidtil havde de ikke udlydt. Et Medlem af Hongcompagniet havde gjort Fallit. Med Handelen, stod det slet; Europæiske Varer fandt næsten ingen Afsætning. Endeel Opiumsbaade ere brændte paa Regjeringens Befaling.
Den Vest-Sjællandske Avis, 1837-11-16
Nordamerika. Den saakaldte Sub-Treasury Bill, som bestemte Statens Adskillelse fra Banken, er efter lange Debatter med 120 Stemmer imod 107 henlagt til næste overordentlige Congres; saaledes har Præsidenten og Antibankpartiet lidt et Nederlag. Derimod er Treasury-Notes Bill, der bemyndiger Regjeringen til at udstede Skatkammerbeviser paa 10 Mill. Doll., som skulle give 6 pCt. og indløses i 12 Maaneder, ogsaa gaaet igjennem i Repræsentanternes Huus. - Statssecretairen Forsyth har svaret den Teianske Gesandt, at Teias ikke kunde blive optaget i Unionen. Svaret er imidlertid affattet i en meget venskabelig Tone og slutter med det Ønske, at de liberaleste Handelsforhold maae blive sluttede imellem Teias og de forenede Stater. Man mener derfor, at det ikke er saa alvorligt meent med denne Afviisning, og at Præsidenten vil lade sig tvinge. Handelen hævede sig igjen, og i NyYork var der ingen Mangel paa Penge. En stærk Jldebrand har raset i Rochester, og en heftig Storm gjort megen Skade i Ny-Orleans.
Den Vest-Sjællandske Avis, 1837-11-16
Mexico. J Santa Fe (Hovedstaden i Ny-Mexico ved Rio deel Norte er udbrudt en Opstand. Den 10de August rykkede Gouverneuren, Don Alvino Pe res, med et ringe Antal Tropper imod nogle Forpagtere, der vægrede sig ved at betale Tiende og havde forenet sig med de halvriviliserede Jndianere i Nabolavet. Ved St. Jldefonso befalede han sine Soldater at fyre; men paa nogle og 20 nær forlode de ham og gik over til Fjenden. Gouverneuren flygtede; men Jndianerne indhentede ham og dræbte ham tilligemed sit Følge, over 50 Personer skulle være myrdede. 2000 Jndianere stode for Santa Fe dog hidtil i fredelig holdning. Landet var i en meget elendig Tilstand. Fra Mexico selv lyde Efterretningerne meget ugunstigt, der herskede stor Pengemangel.
Den Vest-Sjællandske Avis, 1837-11-16
Indenlandske Efterretninger. Kjøbenhavn. Til den sidst afholdte juridiske Exammen for Ustuderede havde 11 Personer indstillet sig, af hvilke 11 erholdt Charakteren Beqvem, nemlig: Brendstrup, Dahlstrøm, Kundsen, Larsen, Lunøe, Mygind, Olivarius, Rieper, Ringberg, Schmidt og Søeborg, og 3 Charakteren Ei ubeqvem, nemlig: Berggreen, Hostrup og Rosenkilde. En af Candidaterne havde allerede tidligere underkastet sig Exammen, saa at det hele Antal af nye Candidater kun var 13. Det sees heraf, hvor betydeligen Antallet af de Danske Jurister aftager, da der tidligere i Almindelighed har indstillet sig hvert Halvaar imellem 25 og (Kbhvnsp.) 30 Personer til Examen.
Den Vest-Sjællandske Avis, 1837-11-16
- J Ugen fra den 4de til den 11te Novbr. ere her i Staden ægteviede 43 Par, fødte ere 63, hvoraf 39 Drenge og 24 Piger, døde ere 67, hvoraf 16 Mænd, 10 Qvinder, 13 Drenge og 18 Piger.
Den Vest-Sjællandske Avis, 1837-11-16
Hr. T. G. Repp vil den 13de Novbr. begynde sine offentlige Foredrag her i Staden over det Engelst Sprog. Han agter at holde et Cursus for Beggader- og et andet for de Viderekomne; hvert Cursus vil bestaae af henved 60 Timer og betales med 6 Rbd. Sed J Kjøbenhavnsposten Nr. 399 er indført en "Afskrift af Toldinspectionens Skrivelse til det konge Generaltoldkammer af 27de April 1837." J Anledning af dette Stykkes Jndrykkelse har Redacteuren, Hr. Cand. Jur. Giødwad, havt adskillige Ubehageligheder, hvorom Kjøbenhavnsposten Nr. 312 meddeler Underretning. Han blev nemlig den 10de November tilsagt til at møde paa Politiekammeret, hvor der forevistes ham en Skrivelse fra Cancelliet til Politiedirecteuren, der gik ud paa at foranstalte Undersøgelse om, hvorfra han havde den ovenfor omtalte Meddelelse og med hvad Hjemmel han havde optaget samme. Da han hertil svarede, at han hverken ansaae sig for forpligtet eller for berettiget til at afgive nogen Forklaring herom, blev han stillet for en Politieprotocol, hvor det ovennævnte Spørgsmaal blev gjentaget for ham. Da han her erklærede, at hans ved Stykkets Optagelse udviste Adfærd, dersom den skulde indeholde nogen Forseelse, kun kunde betragtes som en Presseforseelse og altsaa lovligen kun kunde bedømmes af Hof- og Stadsretten, og at han derfor maatte excipere Forum og ikke kunde ansee sig for forpligtet eller berettiget til at meddele den begjærte Oplysning, blev det ham betydet, at der, saafremt han vedblev sin Vægring, skulde anstillesHuusinqvisition hos ham og i Trykkeriet. Uagtet han protesterede derimod, blev han af en Politicassistent og tvende Politiebetjente fulgt til sin Bopæl, hvor der foretoges Gjennemsyn af hans Papirer, ved hvilket det Manuscript, hvorefter omhandlede Artikel var sat, blev forefundet og af Politicassistenten medtaget. Ved et nyt Møde om Eftermiddagen blev Rapporten fra den foretagne Huusinqvisition ham forelæst og af ham vedgaaet som rigtig. Paa den gjentagne Opfordring at opgive, fra hvem han havde denne Meddelelse, henholdt han sig til sine tidligere Svar. – Da Hr. Giødwad ved denne Huusinqvisition føler sig fornærmet, har han under 11te Novbr. indgivet en Klage til det kongelige Danske Cancellie, som læses i Kjøbenhavnsposten Nr. 313. Han ansøger heri Cancelliet om, at det høie Collegium enten vil henvise Spørgsmaalet om Lovligheden af den hos ham imod hans Protest effectuerede Huusinqvisition til Høiesterets Paakiendelse eller for Hs. Maj. Kongen vil andrage paa, at det ved allerhøieste Resolution maa vorde betydet Politiedirecteuren og Politteretten i Kjøbenhavn, at de for Fremtiden have at entholde sig fra en lignende ulovskikket Fremfærd.